মুহাম্মদ হায়দার
মুহাম্মদ ফৌজি হায়দার (আরবি: محمد فوزي حيدر, ইংরেজি: Mohamad Haidar; জন্ম: ৮ নভেম্বর ১৯৮৯; মুহাম্মদ হায়দার নামে সুপরিচিত) হলেন একজন লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আহাদ এবং লেবানন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন। ২০০৭ সালে, হায়দার লেবানন অনূর্ধ্ব-১৯ দলের হয়ে লেবাননের বয়সভিত্তিক পর্যায়ে অভিষেক করেছিলেন। প্রায় দুই বছর যাবত লেবাননের বয়সভিত্তিক দলের হয়ে খেলার পর, তিনি ২০১১ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৮৯ ম্যাচে ৫টি গোল করেছেন।